Judėjimas už branduolinį nusiginklavimą

Judėjimas už branduolinį nusiginklavimą () – judėjimo už taiką „priešakinė fronto linija“ Jungtinėje Karalystėje ir vienas didžiausių judėjimų už taiką Europoje.

Žymiausia ir ilgiausia kasmetinė demonstracija yra keturias dienas trunkąs žygis iš Trafalgaro aikštės, Londone, iki Atominių ginklų įstaigos, netoli Aldermastono.

 Judėjimo istorija 
Judėjimas už branduolinį nusiginklavimą skirstomas į dvi svarbiausias bangas:

 Pirmoji banga (1958–1962) prasidėjo po J. B. Priestley straipsnio „Russia, the Atom and the West“ (New Statesman, 1957 lapkričio 2), kuriame stipriai kritikavo Aneurin Bevan, tuometinį kairiųjų lyderį, už jo „vienpusio branduolinio nusiginklavimo“ politikos apleidimą. Straipsniui susilaukus didelės skaitytojų paramos, buvo suorganizuotas susitikimas. Šiame susitikime ir buvo įkurtas Judėjimas už branduolinį nusiginklavimą.

 Antroji banga (1980–1989) atgimė kaip atsakas į politinę įtampą, atsiradusią tarp supervalstybių devinto dešimtmečio pradžioje.

 Judėjimas šiandien 

Šiandien judėjimas turi keletą prioritetinių veiklos krypčių:
 „Sulaužyk Tridentą“ (Scrap Trident) – prieš Jungtinės Karalystės branduolinius ginklus;
 „Raketinė gynyba: nauja sutartis“ (Missile Defence: The New Treat) – prieš JAV Strateginę gynybos iniciatyvą;
 „NATO ne“ (No to NATO);
 „Sustabdyk prekybą plutoniu“ (Stop the Plutonian Trade).

 Judėjimo logotipas 

Judėjimo logotipą 1958 metais sukūrė Gerald Holtom. Logotipas paremtas tarptautiniais Optinio telegrafo simboliais „N“ ir „D“ (Nuclear Disarmament) uždarytais apskritime. Logotipas greitai paplito ir tapo tarptautiniu „taikos simboliu“.

Kategorija:Tarptautinės nevyriausybinės organizacijos